laion/Wikipedia-Exotic huggingface dataset:
סרוויור 7

סרוויור 7 (באנגלית: Surveyor 7, בתרגום לעברית: "מודד 7") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לבצע נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 7 ב"ים השלווה" הייתה הנחיתה הרכה האמריקאית החמישית על הירח. זו הייתה משימת סיום של התוכנית. סרוויור 7 שוגרה ב-7 בינואר 1968 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-10 בינואר 1968 כ-25 ק"מ ממכתש טיכו. ב-20 בינואר מכשירי הגשושית הבחינו בפעילות 2 לייזרים בשטח ארצות הברית. ניסיון זה הוכיח יכולת תקשורת באמצעות טכניקה זו. מטרת גשושיות הסרוויור הייתה לבצע נחיתות רכות על קרקע הירח, כהכנה לנחיתות שתוכננו במסגרת תוכנית אפולו. על הגשושית הותקנה מצלמת טלוויזיה שיכלה להסתובב ב-360 מעלות. במהלך היום הירחי הראשון מצלמה העבירה 20,961 תמונות שכללו גשושית עצמה והסביבה. לאחר חידוש הפעילות ביום ירחי השני הועברו 45 תמונות בלבד. מכשיר נוסף היה זרוע ללקיחת דגימות קרקע וביצוע בדיקות קרקע על בסיס ניתוח קרינת אלפא. בגשושית הותקן מכשיר לביצוע בדיקות מכניות על דגימות קרקע ומגנטים. במהלך פעילותו בוצעו מעל ל-20 בדיקות מכניות של הקרקע. המכשיר הגיב לתקשורת ב-14 בפברואר, לאחר סיום לילה בירח אך לא היה ניתן להעביר אליו פקודות לביצוע בדיקות נוספות. פעולות החללית ביום הירחי הראשון החלו זמן קצר לאחר הנחיתה הרכה והסתיימו ב-26 בינואר 1968, 80 שעות לאחר השקיעת השמש. פעילות החללית ביום הירחי השני התרחשו בין ה-12 ל-21 בפברואר 1968. במהלך ליל הירח הראשון נגרם נזק לסוללה והקשר עם החללית היה ספורדי לאחר מכן. הקשר עם סרוויור-7 אבד ב-21 בפברואר 1968. מדיה וקבצים בנושא סרוויור 7 בוויקישיתוף מידע על סרוויור 7 באתר נאס"א מידע על המשימה באתר JPL
הסכם רפאלו (1920)

הסכם רפאלו (באיטלקית: Trattato di Rapallo) היה הסכם בין ממלכת איטליה לממלכת הסרבים, הקרואטים והסלובנים, שנועד לפתור את בעיית השליטה בכמה טריטוריות שנמצאות כיום בשטחי קרואטיה וסלובניה. ההסכם נחתם ב-12 בנובמבר 1920, ברפאלו, שנמצאת ליד ג'נובה שבאיטליה. המתח שבין הממלכה ה"יוגוסלבית" החדשה לאיטליה התעורר עם סיום מלחמת העולם הראשונה, כאשר האימפריה האוסטרו-הונגרית התפרקה. איטליה דרשה שטחים מאוסטרו-הונגריה, במיוחד באזור איסטריה ודלמטיה, שהובטחו לה על פי ברית לונדון, ואילו לממלכה התלת-לאומית ה"יוגוסלבית" שקמה לאחר המלחמה היו תביעות על אותם שטחים, המיושבים בחלק גדול בסלבים. לפי ההסכם, זאדר, סופחה לאיטליה, כאשר פיומה (רייקה) הפכה למדינת פיומה החופשית, כך הסתיימה הרפתקתו של גבריאלה ד'אנונציו במקום, ובוטלה המדינה הבלתי מוכרת שהקים, ממלכת קרנארו האיטלקית. ההסכם בוטל בשנת 1924, לאחר שאיטליה וממלכת הסרבים, הקרואטים והסלובנים חתמו על הסכם רומא, שהעניק את רייקה לאיטליה ואת סושאק ליוגוסלביה. רייקה מדיה וקבצים בנושא הסכם רפאלו בוויקישיתוף Treaty between the Kingdom of Italy and the Kingdom of the Serbs, Croats and Slovenes signed at Rapallo, 12 November 1920 ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ולהרחיב אותו.
ג'יהו דייוויס

ג'ון (ג'יהו) דייוויס (באנגלית: John (Jehu) Davis;‏ 1738 – 11 במאי 1802) היה בעל חוות מטעים ופוליטיקאי אמריקאי מדלאוור, שכיהן כנשיא דלאוור התשיעי ממרץ ועד יוני 1789. ג'יהו דייוויס נולד במחוז ווסטר שבפרובינציית מרילנד, כבנו של תומאס דייוויס, שאביו הגיע לאמריקה מויילס. דייוויד הגיע לעיירה לאורל, שם הוא נשא לאישה את רבקה לוס. לאחר נישואיהם הם רכשו את החווה "מקספרן" שממערב לעיר מילפורד, שם הם התיישבו באופן קבוע. לשניים נולדו שמונה ילדים. לאחר מותה של רעייתו, נישא דייוויס בשנית לשרה דאגלס. במלחמת העצמאות של ארצות הברית לחם דייוויס בשורות המיליציה המקומית. החל מ-1777 ובמשך 14 שנים הוא כיהן כשופט שלום. הוא נבחר לבית הנבחרים של דלאוור וכיהן בו במשך עשר תקופות כהונה שונות בשנים 1776 -1790. במושב של 1788/1789 הוא כיהן כיושב ראש הבית, וב-29 במרץ 1789, כאשר נפטר נשיא דלאוור תומאס קולינס, לא היה תפקיד נשיא הסנאט של דלאוור מאויש, ולפיכך היה דייוויס הבא בתור בסדר הירושה. כתוצאה מכך הוא הושבע כנשיא דלאוור וכיהן בתפקיד עד 2 ביוני אותה שנה כאשר האספה הכללית של דלאוור קיימה בחירות מיוחדות ובחרה בנשיא חדש. במהלך תקופת כהונתו הראשונה של דייוויס כנשיא דלאוור, הושבע ג'ורג' וושינגטון כנשיא ארצות הברית הראשון. האירוע בו עבר וושינגטון דרך וילמינגטון בדרכו לטקס ההשבעה בניו יורק, גרם להתרגשות רבה, כפי שתואר על ידי אליזבת מונטגומרי בספרה "זיכרונות מווילמינגטון": וזה היה ככל הנראה לאחר בחירתו למשרה זו, שכן אני זוכרת היטב את המוני האדם ממהרים אל רחוב בולטימור (כיום שדרות מרילנד) כדי לתפוס מבט חטוף כאשר הוא עבר... היה זה יום גדול של תענוג, הכול היה על קצות האצבעות של הציפייה כאשר מרכבתו הופיעה, רוכבת באיטיות דרך הקהל, הוא הרכין את ראשו, כובעו בידו, ונופף בממחטתו הלבנה, וכל הפרצופים הסמיקו, ונצצו משמחה. לאחר תום כהונתו כנשיא דלאוור, כיהן דייוויס כשופט בבית המשפט לעתירות רגילות עד 1792, ומ-1793 ועד מותו כשופט שלום. ג'יהו דייוויס נפטר בחוות מקספרן ב-11 במאי 1802. הוא נטמן בבית הקברות של כנסיית סוואנה במילפורד, דלאוור. לא קיים דיוקן ידוע של דייוויס. ג'יהו דייוויס באתר אגודת המושלים הלאומית (באנגלית) ג'יהו דייוויס באתר The Political Graveyard (באנגלית) ג'יהו דייוויס, באתר "Find a Grave" (באנגלית) Elizabeth Montgomery, Reminiscences of Wilmington: In Familiar Village Tales, Ancient and New, T.K. Collins, Jr., 1851, pp. 110-111.
אלברידג' אייר ברבנק

אלברידג' אייר ברבנק, באנגלית, Elbridge Ayer Burbank ( 10 באוגוסט 1858 - 21 באפריל 1949) היה אמן אמריקאי שצייר יותר מ-1200 דיוקנאות של אינדיאנים מ-125 שבטים. הוא למד אמנות בשיקגו ובשנות ה-30 לחייו נסע למינכן, גרמניה, ללימודים נוספים עם אמנים גרמנים מפורסמים.   אלברידג' נולד ב-10 באוגוסט 1858 בהרווארד, אילינוי, לאנה מריה (אייר) ואבנר ברבנק. לאחר שלמד בבתי ספר ציבוריים, הוא החל לימודי אמנות באקדמיה לעיצוב בשיקגו, שם הושפע מלאונרד פולק וסיים את לימודיו ב-1874. דודו מצד אמו, אדוארד אי. אייר, היה איש עסקים מצליח, נדבן למוזיאונים ואספן עתיקות. הוא אסף ספרים, כתבי יד מקוריים וחומרים אחרים הקשורים להיסטוריה ולאתנולוגיה של עמים אינדיאנים בזמן המפגש עם האירופאים. האוסף שלו, היה אחת מהתרומות הראשונות לספריית ניוברי בשיקגו, ויש שם מספר יצירות של ברבנק. הוא צייר או רשם יותר מ-1,200 אינדיאנים מ-125 שבטים. במשך תקופה של מספר שנים, הוא בילה חודשים רבים בתחנת סחר, שם צייר אינדיאנים. היישוב ברבנק, אוקלהומה, נקרא על שמו. בשנת 1910, עורך ה-The Harvard Independent ציין: "אף אמן אחר במדינה לא נהנה מההזדמנויות שחווה מר ברבנק - ציור הדיוקנאות של האינדיאנים. הוא תיאר גם את נוף ארצם, את מנהיגי האינדיאנים הידועים שהיו פעם באמריקה, שהולכת ומשתנה במהירות. בעשרים השנים האחרונות נסע מר ברבנק ממחנה למחנה בין הילידים של צפון-מערב ודרום-מערב, וצייר ברצף את כל הלוחמים הגדולים שכושרם הפך את שמותיהם למפורסמים בתולדות אמריקה. ברבנק היה בשתי תקופות של לימודים במינכן, גרמניה, עם אמנים בולטים. בשנים 87–1886 למד אצל פול נאווין ופרדריק פהר. הוא חזר כעבור שנתיים, ולמד מ-1889- 1890 אצל טובי רוזנטל. הוא גם נסע לקארדיף, ויילס. כמבוגר, ברבנק אובחן עם הפרעה דו קוטבית, שכונתה אז "מאניה דיפרסיה". הוא טופל בכמה מרפאות במהלך חייו. הוא אושפז במשך עשר שנים בבית החולים הממלכתי לחולי נפש בנאפה, קליפורניה. הוא מת ב-21 באפריל 1949, בסן פרנסיסקו, קליפורניה, לאחר שנפגע ונפצע קשה מרכבל ב-27 בינואר. הוא נקבר לראשונה בסן פרנסיסקו, קליפורניה, אך שרידיו נקברו מחדש ברוקפורד, אילינוי. בשנת 1984 העבירו קרובי משפחה את שרידיו והם נקברו מחדש בבית הקברות מאונט אובורן, הרווארד, אילינוי. מדיה וקבצים בנושא אלברידג' אייר ברבנק בוויקישיתוף . A. Burbank, “Famous War Chiefs I Have Known and Painted-Chief Blue Horse (Ogallalla (sic) Sioux)” at http://www.D50.org/Burbank/Years/1910/1910_HI_Chief_Blue_Horse.htm Burbank Among the Indians, Caxton Press, 1944. Placed online with permission of Caxton Press
RPG-29

ה-RPG-29 (אר. פי. ג'י 29; מרוסית: -РПГ-29 - Ручной противотанковый гранатомёт) הוא מטול רקטות נגד טנקים שפותח ויוצר על ידי ברית המועצות. הוא נכנס לשימוש פעיל ב-1989 במטרה לפגוע ברכב קרבי משוריין מודרני בעל שריון ריאקטיבי. זהו הנשק האחרון שנכנס לשימוש בצבא ברית המועצות לפני נפילתה. מספר דגמים מאוחרים יותר פותחו על בסיס ה-RPG-29 כמו ה-RPG-30 וה-RPG-32. ראש הקרב החלול "טאנדם" (ראש נפץ דו-שלבי) של ה-RPG-29 הוא בין היחידים שהצליחו לחדור מבעד לשריון המרוכב של טנקים מערביים מתקדמים. ה-RPG-29 הוא מטול רקטות נגד טנקים המופעל על ידי חייל בודד. מעל המטול נמצא הכוונת האופטית שלו מסוג 2.7× 1P38. מתחת למטול נמצאת הידית בעלת הדק שנועדה להנחה נוחה ויציבה על כתף החייל המשגר. ניתן להוסיף למטול גם כוונת ראיית לילה. ה-RPG-29 חריג ביחס לנשק נ"ט רוסי בכך שאין מרחק ביטחון בין המפעיל לבעירת הרקטה. במקום זאת המנוע נדלק ברגע הלחיצה על ההדק והבעירה מסתיימת עוד לפני שהרקטה עוזבת את המטול. קיימים שני ראשי חימוש לרקטה; PG-29V שנועד נגד טנקים/ביצורים, וה-TBG-29V בעל רש"ק תרמובארי שנועד כנגד אדם. הרש"ק מסוג PG-29V מסוגל לחדור שריון מרוכב מודרני הנמצא בשימוש רוב טנקי המערכה הקיימים. בזמן ניסוי הרקטה, נעשה שימוש ב-RPG-29 כנגד טנקים מסוג T-80 ו-T-90. הרקטה הצליחה לחדור את שני הטנקים למרות המיגון הריאקטיבי שהיה להם. ה-RPG-29 פותח בשלהי שנות ה-80 של המאה ה-20, לאחר סיום פיתוח ה-RPG-26, ונכנס לשימוש בצבא הסובייטי בשנת 1989. שימוש ברקטה זו נעשה בלחימת גרילה במזרח התיכון, הן במלחמת עיראק והן במלחמת לבנון השנייה. במלחמת לבנון השנייה השתמש החזבאללה ברקטות אלו, ביחד עם רקטות RPG-7 וטילי נ"ט מדגמי סאגר, קורנט ו-9K115-2 מטיס-M, כנגד כוחות צה"ל. במבצע צוק איתן השתמש חמאס ברקטות אלה, ביחד עם טילי נ"ט קורנט נגד כוחות צה"ל. כלל הרקטות והטילים שנורו על טנקי מרכבה סימן 4מ יורטו על ידי מערכת "מעיל רוח". במתקפת הפתע על ישראל (2023) השתמש חמאס ברקטות אלה לפריצת קירות הבתים ביישובים אותם תקף. רוסיה רוסיה (היצרנית והמשתמשת הראשית) אוקראינה אוקראינה בולגריה בולגריה מקסיקו מקסיקו פקיסטן פקיסטן איראן איראן סוריה סוריה חזבאללה חזבאללה (קיבלו את הנשק מאיראן וסוריה) חמאס חמאס (קיבלו את הנשק מאיראן) משקל רקטה: 6.2 ק"ג. טווח למטרה: 500 מטר. כושר חדירה: פלדה: 750 מ"מ לאחר מיגון ריאקטיבי. בטון מזוין או קיר לבנים: 1,500 מ"מ. עץ או ביצורי חול: 3,700 מ"מ. רקטה נגד טנקים RPG-7 מטול רימונים בזוקה (כלי נשק) פאנצרפאוסט לאו (נשק) מדיה וקבצים בנושא RPG-29 בוויקישיתוף כיצד מטול רקטות עובד (הסבר בליווי תמונות ואיורים) RPG-29 לעומת RPG-7, פורום צבא וביטחון, פרש רון בן ישי, בדרך לשבת השחורה: כרוניקה של כישלון אסטרטגי, מודיעיני וטקטי, באתר ynet, 12 באוקטובר 2023
פיטר ג'ייקובסון

פיטר ג'ייקובסון (באנגלית: Peter Jacobson; נולד ב-24 במרץ 1965) הוא שחקן אמריקאי-יהודי. הוא ידוע בעיקר בזכות דמותו של ד"ר כריס טאוב בסדרת הדרמה הרפואית של פוקס "האוס". הופיע גם בסדרות "האמריקאים", "NCIS: לוס אנג'לס" ו"אימת המתים המהלכים". ג'ייקובסון נולד בשיקגו, אילינוי, ארצות הברית, בנם של לין שטראוס ומגיש החדשות וולטר ג'ייקובסון (אנ'). משפחתו יהודיה אשכנזית. הוא בוגר 1987 באוניברסיטת בראון. ג'ייקובסון סיים גם את לימודיו בבית הספר ג'וליארד, שם היה חבר בקבוצה 20 של מחלקת הדרמה (1987–1991). ב-1997 ג'ייקובסון וליסה אדלשטיין, הופיעו כזוג שאוכל במסעדה בסרט "הכי טוב שיש". הוא הופיע פעמיים ב"חוק וסדר" בתור רנדי דוורקין, עורך דין. בשנת 2005, הוא גילם את ג'ימי בסרט המועמד לפרס האוסקר "לילה טוב ובהצלחה". הוא הופיע ב"סקראבס", "CSI: מיאמי", "רובוטריקים", "קולוני" ו"Midnight Meat Train" . ג'ייקובסון הצטרף לקאסט של "האוס" בתור ד"ר כריס טאוב, מנתח פלסטי בתקווה להשיג מקום בצוות האבחון של ד"ר גרגורי האוס. באוקטובר 2007, הוא אושר כקבוע בתוכנית. הוא הופיע בתפקיד אורח בתור אלן בפרק של "רופא להשכיר". ב-2016 הופיע בסדרה "האמריקאים" בתור הסוכן וולף. ב-2018 הופיע בתפקיד קבוע בעונה העשירית של הסדרה"NCIS: לוס אנג'לס" בתפקיד ג'ון רוג'רס. ב-2019 החל להופיע בסדרה "אימת המתים המהלכים" בתור הרב ג'ייקוב קסנר. נשוי לשחקנית ויטני סקוט מ-1997. לזוג יש בן אחד. מדיה וקבצים בנושא פיטר ג'ייקובסון בוויקישיתוף פיטר ג'ייקובסון, ברשת החברתית אקס (טוויטר) פיטר ג'ייקובסון, במסד הנתונים הקולנועיים IMDb (באנגלית) פיטר ג'ייקובסון, באתר "אידיבי", מאגר הידע העברי לקולנוע ישראלי ועולמי פיטר ג'ייקובסון, באתר AllMovie (באנגלית) פיטר ג'ייקובסון, באתר Rotten Tomatoes (באנגלית) פיטר ג'ייקובסון, במסד הנתונים הקולנועיים KinoPoisk (ברוסית) "My interview with actor Peter Jacobson (House, Colony, Ray Donovan & The Americans)". Paula Courtney. Posted on November 26, 2016. 26 בנובמבר 2016. {{cite web}}: (עזרה) "Alumni in the News". Brown University. 20 בנובמבר 2023. {{cite web}}: (עזרה) "Alumni News". The Juilliard School. בספטמבר 2007. אורכב מ-המקור ב-2011-11-11. {{cite web}}: (עזרה) 'House' Selects Its Permanent New Team - Zap2it, web.archive.org, ‏2011-05-22 Mitovich, Matt (23 ביוני 2009). "Exclusive: House Doc and Swimsuit Model Feel the Pains". TV Guide Online. נבדק ב-24 ביוני 2009. {{cite news}}: (עזרה)
ירי מרכב חולף

ירי מרכב חולף הוא סוג של תקיפה, כמו למשל, פיגוע ירי, במסגרתה התוקף משתמש בכלי רכב מנועי, כמו למשל מכונית או אופנוע, על מנת להתקרב למטרה, לירות בה מתוך הרכב באמצעות כלי נשק חם, ולאחר מכן התוקף נמלט במהירות מהמקום. טקטיקה זו מעניקה לתוקפים לעיתים רבות אנונימיות במקרים בהם הם מצליחים להימלט מזירת הרצח מבלי להיתפס. לעיתים רבות במקרים של ירי מרכב חולף עלולים להיפגע בשוגג עוברי אורח נוספים. לעיתים המקרים של ירי מרכב חולף מבוצעים כאשר הקורבן נמצא ברכב שנעצר, למשל בשל רמזור אדום, כאשר התוקף נוסע ברכב ונעמד בסמוך למטרה. לעיתים המקרים של ירי מרכב חולף מבוצעים כאשר הן כלי הרכב של הקורבן והן כלי הרכב של התוקף נמצאים בתנועה. המניע לביצוע ירי מרכב חולף נובע לרוב מיריבות בין כנופיות, מסכסוכים טריטוריאליים, מסכסוכים הקשורים לסחר בסמים, נקמה אישית או, במקרים מסוימים, התנקשות פוליטית. לעיתים ירי מרכב חולף מבוצע גם במסגרת פיגועי טרור בהם לרוב המטרה היא לרצוח כמה שיותר אנשים אקראיים. ההתנקשות בראפר האמריקני טופאק שאקור הייתה מהמקרים המפורסמים ביותר של ירי מרכב חולף. ההתנקשות בוצעה ב-13 בספטמבר 1996, בעת שטופאק ישב במכוניתו, כאשר לצדו נעצר כלי רכב אחר שירה צרור יריות דרך חלון המכונית ולאחר מכן ברח מהזירה. טופאק נפטר בהמשך בבית החולים. שישה חודשים לאחר מכן הראפר הנודע הנוטוריוס בי. איי. ג'י. נורה למוות בקליפורניה גם כן כאשר הרוצח ביצע ירי מרכב חולף. זהות הרוצחים בשני המקרים עודנה לא יודעה. הסרט האמריקני "החבר'ה מהשכונה" משנת 1991 כולל סצנה בה כנופיה מבצעת ירי מרכב חולף. בדומה למתרחש בעולם, גם בישראל טקטיקה זו נפוצה בקרב העולם התחתון המקומי, ופושעים מנצלים אותה על מנת להתנקש ביריביהם מבלי להתגלות. כמו כן, נמצאת הטקטיקה בשימוש כחלק מפעולות טרור, כאשר לאורך השנים מחבלים פלסטינים ביצעו פיגועי ירי מרכב חולף נגד ישראלים במיקומים שונים. בין האירועים הבולטים ביותר ניתן למנות את רצח איתם ונעמה הנקין (1 באוקטובר 2015), הפיגוע בחרמש (30 במאי 2023), פיגוע הירי בצומת הכבשים (ב-21 באוגוסט 2023) וכמו גם את פיגוע בכביש 557 (ב-2 בנובמבר 2023). פיגוע ירי Hutson, H. Range; Anglin, Deirdre; Pratts, Michael J. Jr. (3 בפברואר 1994). "Adolescents and Children Injured or Killed in Drive-By Shootings in Los Angeles". New England Journal of Medicine. 330 (5): 324–327. doi:10.1056/NEJM199402033300506. PMID 8277953. {{cite journal}}: (עזרה) Dedel, Kelly (בינואר 2007). "The Problem of Drive-By Shootings". Arizona State University. נבדק ב-17 בספטמבר 2020. {{cite web}}: (עזרה) Dominguez, Robert (14 בספטמבר 1996). "Tupac Shakur dies days after drive-by shooting in 1996". Daily News. New York. נבדק ב-11 בדצמבר 2015. Rapper Tupac Shakur died yesterday from wounds suffered in a Las Vegas drive-by shooting, becoming a casualty of the kind of bullet-sprayed urban violence captured in his lyrics. {{cite web}}: (עזרה) קובוביץ, יניב (2016-05-07). "שי שירזי, בנו של ריקו שירזי, הוא העבריין שנורה למוות אתמול בתל אביב". הארץ. נבדק ב-2024-04-02. ראב"ד, אחיה (2016-02-29). "שומר באתר בנייה נרצח בחיפה". Ynet. נבדק ב-2024-04-02. ערוץ 2, אתר חדשות (2012-05-18). "חיסול פלילי ברחובות: הרוג ופצוע קשה בירי מרכב חולף". Globes. נבדק ב-2024-04-02.
Dune: Part Two (פסקול)

Dune: Part Two הוא אלבום פסקול שהלחין הנס צימר לסרט "חולית: חלק 2" בבימויו של דניס וילנב. הפסקול יצא לאור על ידי חברת התקליטים ווטר-טאוור מיוזיק ב-23 בפברואר 2024. לאחר שהנס צימר הלחין את פסקול הסרט "חולית" משנת 2021, הוא זכה בפרס אוסקר למוזיקה המקורית הטובה ביותר בשנת 2022. ציין הנס כי היה אהב את הרומן שעליו סרט מבוסס משנת 1965. לקראת צאת הפסקול, חברת התקליטים ווטר-טאוור מיוזיק הוציאה לאור ב-15 בפברואר 2024 שני סינגלים: "A Time of Quiet Between the Storms" ו-"Harvester Attack". מידע על האלבום Dune: Part Two באתר MusicBrainz Nordyke, Kimberly (28 במרץ 2022). "Oscars: Full List of Winners". The Hollywood Reporter. נבדק ב-17 בפברואר 2024. {{cite web}}: (עזרה) Pedersen, Erik (28 במרץ 2022). "Oscars: 'CODA' Wins Best Picture; 'Dune' Leads With Six Trophies – Full Winners List". Deadline. נבדק ב-17 בפברואר 2024. {{cite web}}: (עזרה) Sharf, Zack (17 ביולי 2019). "Hans Zimmer Turned Down Christopher Nolan's 'Tenet' Because He Couldn't Say No to 'Dune'". IndieWire. נבדק ב-17 בפברואר 2024. {{cite web}}: (עזרה) Barfield, Charles (16 ביולי 2019). "Hans Zimmer Explains Why He Chose 'Dune' Over Christopher Nolan's Latest & Says He Never Saw The David Lynch 1984 Film". The Playlist. נבדק ב-17 בפברואר 2024. {{cite web}}: (עזרה)
מנוהר ג'ושי

מנוהר גאג'אנאן ג'ושי (במראטהית: मनोहर जोशी;‏ 2 בדצמבר 1937 – 23 בפברואר 2024) היה פוליטיקאי הודי שכיהן כראש השרים של מהאראשטרה וכיושב ראש הלוק סבהה. מנוהר ג'אג'אנאן ג'ושי נולד ב־2 בדצמבר 1937 בנשיאות בומביי שבהודו הבריטית (היום במהאראשטרה, הודו). הוא קיבל תואר ראשון בהנדסה אזרחית מהמוסד הטכנולוגי ויראמטה ג'יגבאי (אנ') בבומביי. בתחילה היה ג'ושי פעיל בראשטריה סוויאמסווק סאנג, ולאחר מכן עבר לשיוו סנה. קודם כניסתו לפוליטיקה היה מורה. ב־1968 נבחר ג'ושי למועצה העירונית של בומביי מטעם השיוו סנה, וב־1972 נבחר מטעמה למועצה המחוקקת של מהאראשטרה. ג'ושי כיהן כראש עיריית בומביי מ־1976 עד ל־1977. ב־1990 נבחר לראשונה לאספה המחוקקת של מהאראשטרה, והיה מנהיג האופוזיציה באספה ממרץ 1990 עד דצמבר 1991. תביעתו של צ'הגאן בהוג'באל (אנ') לתפקיד גרמה לפיצול במפלגה, כשבהוג'באל פרש והצטרף לקונגרס הלאומי ההודי. ג'ושי מונה לראש השרים של מהאראשטרה ב־1995 לאחר שקואליציה של השיוו סנה ומפלגת העם ההודית ניצחה בבחירות לאספה המחוקקת של מהאראשטרה. הוא כיהן בתפקיד עד לפברואר 1999, כשהוחלף בידי נריאן רנה מטעם מפלגת העם במסגרת הסכם רוטציה. בבחירות לוק סבהה ב־1999 נבחר ג'ושי לחבר הלוק, ומונה לשר התעשייה הכבדה ומפעלים ציבוריים בממשלת אטאל ביהארי ואג'פאיי. מ־2002 עד 2004 כיהן כיושב ראש הלוק סבהה. בבחירות ללוק סבהה ב־2004 הובס ג'ושי. באפריל 2006 נבחר לרג'יה סבהה, וכיהן בו כהונה אחת, עד לאפריל 2012, בעקבות החלטת השיוו סנה שלא להעמידו לכהונה נוספת מטעמה. לאחר מות מייסד השיוו סנה באל טהקרי בנובמבר 2012 הסתכסך ג'ושי עם בנו ויורשו בהנהגת המפלגה אודהב טהקרי, ובעקבות כך פרש מפעילות פוליטית. ג'ושי היה נשוי לאנאגה ג'ושי, שנפטרה ב־2020. לזוג נולדו בן ושתי בנות. ג'ושי נפטר ב־23 בפברואר 2024. מדיה וקבצים בנושא מנוהר ג'ושי בוויקישיתוף מנוהר ג'ושי, במסד הנתונים הקולנועיים IMDb (באנגלית) Express Web Desk, Manohar Joshi, former Maharashtra chief minister and Shiv Sena veteran, passes away, The Indian Express, ‏23 בפברואר 2024 Kamlesh Sutar, Manohar Joshi left sulking after Uddhav hints at fielding fresh face from South Central Mumbai, India Today, ‏23 בספטמבר 2013 Akash Deep Ashok, Boss: Uddhav Thackeray shows Manohar Joshi, supporters who he is, India Today, ‏15 באוקטובר 2013 Manohar Joshi, PRS Legislative Research Manohar Joshi Denied RS Ticket, Shiv Sena To Field Anil Desai, India TV News, ‏16 במרץ 2012 Ritvick Arun Bhalekar, Manohar Joshi, ex-Maharashtra Chief Minister and Shiv Sena stalwart, dies at 86, India Today, ‏23 בפברואר 2024
קושלבסקי

האם התכוונתם ל... אליהו קושלבסקי – רבה של באר שבע יקותיאל קושלבסקי – רבה של זכרון יעקב צבי קושלבסקי – ראש ישיבה חרדי־ליטאי
אולפן חמישי

אולפן חמישי היא תוכנית טלוויזיה ישראלית בהגשת הפרשן הפוליטי יעקב ברדוגו ובהשתתפות שלל בעלי מקצוע, התוכנית משודרת מדי יום חמישי בערוץ עכשיו 14 מהאולפן במודיעין-מכבים-רעות. התוכנית מסכמת את אירועי השבוע החולף על ידי פרשנויות ודעות פוליטיות, ובין היתר גם על ידי סקרי דעת קהל וראיונות. ב-30 באפריל 2023, ערוץ 14 שינה את לוח הזמנים שלו וקבע שתוכנית הטלוויזיה אולפן חמישי תשודר במקום תוכנית הפטריוטים בשעה 20:45, אך לאחר מספר חודשים הנהלת הערוץ שינתה את דעתה בשנית והחזירה את התוכנית לשעה הרגילה ב-18:00 זאת בשל אחוזי הרייטינג הנמוכים שהתוכנית צברה בהשוואה לתוכנית הדגל של הערוץ: הפטריוטים. בעבר, התוכנית אולפן חמישי נקראה "ברדוגו בשבע" ושודרה בשעה 19:00 על ידי יעקב ברדוגו וטל מאיר. בחודש מאי בשנת 2022, ערוץ 14 עבר שינוי בלוחות השידורים שלו, ובין היתר הוקמה התוכנית אולפן חמישי. בתקופת הנורמליזציה עם סעודיה, התוכנית סיקרה את התקרבות היחסים בין ישראל לערב הסעודית ומימוש השלום המדובר בין המדינות. לאחר מתקפת הפתע על ישראל (2023), השלום המדובר ירד מהפרק, וכך גם הסיקור התקשורתי עליו. בתקופת התמיכה ברפורמה המשפטית, התוכנית סיקרה מקרוב את ההפגנות ואף העבירה את אולפנה למיקומם.
הרמס 650

הרמס 650 הוא כלי טיס מוטס מרחוק (כטמ"ם) טקטי לשהייה ממושכת המיועד לדרגי האוגדה והגיס לשימוש במשימות תקיפה, סיור ואיסוף מודיעין מתוצרת "חץ הכסף", חברה-בת של אלביט מערכות הישראלית. מבחינת גודלו הוא נמצא בין ההרמס 450 להרמס 900. הכלי נחשף בסלון האווירי בסינגפור בפברואר 2024. ההרמס 650 הוא כטב"ם מקטגוריית MALE (גובה בינוני, שהייה ממושכת), הוא מסוגל לשהות באוויר 24 שעות וטווח הטיסה שלו הוא 300 ק"מ. מבחינת כושר נשיאה הוא בעל שש נקודות תלייה בכנפיים ואחסון בבטן ונושא מכ"ם אלקטרו-אופטי (EO) בעל יכולת סיגינט. בנוסף, הוא בעל יכולת המראה ונחיתה אוטונומיות ואפשרות הסעה אוטונומית על המסלול. Hermes 650 Spark | Elbit Systems, Elbit Systems, ‏13 בפברואר 2024 Hermes™ 650 Spark Unveiled: Elbit Systems Launches a New State-of-the-Art UAS | Elbit Systems, Elbit Systems, ‏21 בפברואר 2024 דן ארקין, ‏אלביט מערכות חושפת: כטמ"מ חדש - הרמס 650, באתר "IsraelDefense‏", 23 בפברואר 2024 דן ארקין, ‏אלביט מערכות חושפת: כטמ"מ חדש - הרמס 650, באתר "IsraelDefense‏", 23 בפברואר 2024. ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
מסוף ביג

מסוף ביג הוא מסוף אוטובוסים בדרום-מזרח העיר אשדוד, המשמש את באי תחנת הרכבת אשדוד – עד הלום. מהמסוף יוצאים קווי אוטובוס לרחבי העיר, והוא נמצא בסמוך למרכז הקניות BIG Fashion, על שמו הוא קרוי, לתחנת הרכבת ולרובע המיוחד (קריית פרס). המסוף ממוקם ברחוב דרך הרכבת, ליד מרכז הקניות. המסוף הוקם במסגרת מיזם מערכת האוטובוסים המהירה (BRT) של אשדוד, Ashdod Metro Bus (מוכר גם בשם Reway), ונפתח לציבור בדצמבר 2022. המסוף כולל 9 רציפים אוטובוסים, והוא מתופעל על ידי "ביג מרכזי קניות". ערך מורחב – Reway בנובמבר 2012 נבחרה אשדוד על ידי משרד התחבורה כעיר מודל עתידית לתחבורה ירוקה. בעקבות הבחירה הועברו לעיר מאות מיליוני שקלים בהשקעה רב-שנתית, בפיתוח התחבורה הציבורית בעיר. זאת, על ידי פתיחת נתיבי תחבורה הציבורית (נת"צ) בשדרות הראשיות של העיר, הקמת מערכת BRT ולצידה תחנות אוטובוס חכמות, וסלילת שבילים לרוכבי אופניים ולהולכי רגל. השלב הראשון של הפרויקט החל ב-2017, והושלם באוגוסט 2019, עם פתיחת נת"צ בשדרות מנחם בגין ובשדרות הרצל. ב-2022 הושלם השלב השני של הפרויקט בשדרות ז'בוטינסקי, והחלו לפעול באופן מלא מרכז הבקרה של נתיבי ההעדפה. עם פתיחת הקווים החדשים, נפתחו בצפון מסוף בני ברית בשדרות בני ברית פינת מורדי הגטאות ברובע ב', ובסוף אותה השנה נפתח גם מסוף ביג, כחלק משלים ברשת ה-BRT העירונית. בפברואר 2019, אישרה הוועדה המחוזית לתכנון ולבנייה (מחוז הדרום) את התוכנית להקמת מסוף התחבורה הציבורית, ולפיתוח מוטה תחבורה ציבורית של מסחר במרכז BIG, שאושרה הרחבתו. היוזמה להקמת המסוף, שבנייתו התחילה ב-2021, הגיעה מחברת "שער רכבת אשדוד" שהוקמה לצורך זה, ובוצעה על ידי חברת "רום גבס", בעיצוב האדריכל מוטי בודק.. ערך מורחב – תחבורה ציבורית באשדוד בנוסף לקווים אלו יש קווים העוצרים ביציאה של תחנת הרכבת אשדוד – עד הלום ולא במסוף עצמו. מדיה וקבצים בנושא מסוף ביג בוויקישיתוף אלי לוי, מסוף תחבורתי חדש ליד תחנת הרכבת, באתר ידיעות אשדוד, ‏23 בדצמבר 2022 אלי לוי, הפתרון של נהגי האוטובוסים הבינעירוניים: מסלול עוקף לפקקים בשדרות בני ברית (עמ' 7), באתר ידיעות אשדוד, ‏25 בפברואר 2022 משרד התחבורה: רה ארגון בתחבורה הציבורית בעיר אשדוד, באתר PORT2PORT, ‏19 בינואר 2022 דניאל שמיל, אשדוד תיהפך לעיר מודל לתחבורה ירוקה, באתר TheMarker‏, 28 בנובמבר 2012 פרויקט התחבורה הציבורית יצא לדרך, באתר חדשות אשדוד - אשדוד10, ‏27 בינואר 2022 הוועדה המחוזית אישרה את התוכנית 'שער רכבת אשדוד' במתחם הביג: ייבנו בתי קולנוע, באתר אשדוד10, ‏12 בפברואר 2019 עופר אשטוקר, החלו העבודות להקמת מסוף תחבורה צמוד לביג פאשן חצי מהחניה העליונה במתחם נסגרה, באתר אשדוד נט, ‏31 באוקטובר 2021 בילי פרנקל, הוועדה המחוזית אישרה את התוכנית להרחבת ביג אשדוד, באתר כלכליסט, 12 בפברואר 2019 מסוף תחבורה, ביג אשדוד, באתר רום גבס, אתר החברה המבצעת